**Általános szerződési feltételek**

A SZOLGÁLTATÓ ADATAI

Cím: Nádliget Vendégház
8256 Ábrahámhegy, Virág u. 16.

NTAK regisztrációs szám: MA20008926

Levelezési cím: Dekovics Dóra

1138 Budapest, Turóc u. 1.

Adószám: 55984621-1-41
Telefon: +36-30-384-3262, +36-30-292-5015
E-mail: info@nadliget.huInternet: [www.nadliget.hu](http://www.nadliget.hu)

1. **Általános rendelkezések**

1.1. Az Általános Szerződéses Feltételek (továbbiakban ÁSZF) azt a szerződéses tartalmat foglalják össze, melyek alapján a NÁDLIGET Vendégház (8256 Ábrahámhegy, Virág u. 16.) szálláshelyet működtető Dekovics Dóra (székhely: 1138 Budapest, Turóc u.1., adószám: 55984621-1-41; a továbbiakban: Szolgáltató) elszállásolási szerződést köt Vendégeivel.

1.2. Egyedi feltételek nem képezik részét a jelen ÁSZF-nek, de nem zárják ki külön, speciális megállapodások megkötését utazásközvetítőkkel, szervezőkkel, esetenként más, az adott üzletnek megfelelő feltételekkel.

1. **Szerződő felek**

2.1. A Szolgáltató által nyújtott szolgáltatást (vendégház bérbeadása) a Vendég veszi igénybe. A szolgáltatásra vonatkozó megrendelést a Vendég közvetlenül a Szolgáltatónak adja le, azaz a Vendég lesz a Szerződő fél. A Szolgáltató és a Vendég együttesen, amennyiben a feltételek teljesülnek, szerződéses felekké válnak (továbbiakban: Felek).

2.2. A Szolgáltató – magánszemély esetén – harmadik személytől megrendelést nem fogad el.

1. **A foglalás módja, feltételei**

3.1. A foglalás kérést minden esetben emailben kell megküldeni a Szolgáltató részére.

Az emailnek tartalmaznia kell a Vendég nevét, címét, az érkezés és távozás pontos időpontját, a foglalási létszámot és annak összetételét (3 év alatti, 18 év alatti, felnőtt).

3.2. A foglalás lehetőségét és az aktuális ajánlatot a Szolgáltató minden esetben egy válasz emailben igazolja vissza.

3.3. Amennyiben az ajánlat elküldésétől számított 48 órán belül nem érkezik konkrét megrendelés, úgy a Szolgáltató ajánlati kötöttsége megszűnik.

3.4. A foglalás akkor válik véglegessé, ha a Vendég írásban megerősíti a kapott ajánlat szerinti megrendelési igényét és a foglalási előleg beérkezett a szolgáltató számlájára.

3.5. A foglalási előleg 50.000 HUF, melyet a konkrét megrendeléstől számított 72 órán belül a Szolgáltató bankszámlájára utalással, vagy SZÉP-kártya tranzakcióval szükséges kiegyenlíteni a foglalás véglegesítéséhez.

3.6. Fentiek együttesen írásban megkötött Szerződésnek minősülnek.

3.7. Az esetleges szóban leadott foglalás, megállapodás, módosítás, vagy annak a Szolgáltató általi szóbeli visszaigazolása nem minősül szerződésnek.

3.8. A szállás-szolgáltatás igénybevételéről szóló Szerződés meghatározott időtartamra szól.

3.9. Ha a Vendég a meghatározott időtartam lejárta előtt véglegesen elhagyja a szobát, a
Szolgáltató jogosult a Szerződésben kikötött szolgáltatás teljes ellenértékére. A lejárati idő előtt megüresedett szobát a Szolgáltató jogosult újra értékesíteni.

3.10. A szállás-szolgáltatás igénybevételének Vendég által kezdeményezett meghosszabbításához a Szolgáltató előzetes hozzájárulása szükséges. Ebben az esetben a Szolgáltató kikötheti a már teljesített szolgáltatás díjának megtérítését.

3.11. A szállás-szolgáltatás igénybevételének feltétele, hogy a Vendégek személyazonosságukat a törvényes előírásoknak megfelelően, a szoba elfoglalása előtt igazolják. A vendégházban bejelentés nélkül senki sem lakhat.

3.12. A Szerződés módosításához és/vagy kiegészítéséhez a Felek által aláírt írásbeli megállapodás szükséges.

1. **Lemondási feltételek**

4.1. Amennyiben a Szolgáltató ajánlatában más feltételt nem határozott meg, a lemondási és módosítási feltételek a következők:

 --- 10 nappal az érkezés előtt az előleg 90%-a visszaigényelhető

 --- 10 napon belüli lemondás esetén az előleg teljes összege már nem visszaigényelhető.

4.2. Az esetleges lemondásról, módosításról vagy bármilyen egyéb változtatási igényről a Vendég a szolgáltatás kezdetét megelőzően, írásban tájékoztatja a szolgáltatót.

4.3. Lemondás esetén a Szolgáltató szolgáltatási kötelezettsége megszűnik.

4.4. Lemondásnak számít az az eset is, ha a Vendég előzetes egyeztetés nélkül, az adott napon nem érkezik meg a szálláshelyre, erről írásbeli tájékoztatást nem ad a Szolgáltatónak, és másnap 11 óráig sem érkezik meg.

4.5. A Szolgáltató fenntartja magának a jogot, hogy a Vendég által megrendelt és visszaigazolt szolgáltatás teljesítésétől az igénybevétel megkezdését megelőző 30 nappal   – a Vendég részére írásban megküldött  nyilatkozattal – elálljon, a Vendég által esetlegesen pénzben megfizetett teljes előleg egyidejű visszautalása vagy SZÉP kártyáról történt előlegfizetés esetén a SZÉP kártyára történő visszatérítés mellett.

1. **Az elszállásolás kezdete és vége (check-in és check-out)**

5.1. A Vendégnek joga van a bérelt helyiségeket a megállapodás szerinti nap 11.00 órától elfoglalni.

5.2. Érkezés előtt 1 órával a Szolgáltatót/Gondnokot a Vendégnek kell telefonon értesítenie ahhoz, hogy érkezésükkor a helyszínen fogadni tudják őket és a kulcsokat megkapják.

5.3. A Szolgáltatónak abban az esetben, ha a Vendég nem jelenik meg a megállapodás szerinti nap 20.00 óráig, joga van visszalépni a szerződéstől, illetve az adott éjt akkor is felszámolni, ha a vendég csak másnap érkezik meg.

5.4. Amennyiben a Vendég előleget fizetett, a szálláshely legkésőbb a következő nap 11.00 óráig lefoglalva marad.

5.5. A Vendégnek a szálláshelyet az elutazási nap 11.00 óráig el kell hagynia.

5.6. Távozás előtt 1 órával a Szolgáltatót/Gondnokot a Vendégnek kell telefonon értesítenie ahhoz, hogy távozásra azok a helyszínre érkezhessenek a szálláshely és a kulcs átvétele céljából.

1. **Árak**

6.1. A Szolgáltató mindenkori listaárai a [www.nadliget.hu](http://www.nadliget.hu) weblap “ÁRAK” menüjében közzétételre kerülnek.

6.2. A Szolgáltató a meghirdetett árait előzetes bejelentés nélkül (például: csomagárak vagy egyéb kedvezmények okán) megváltoztathatja. Amennyiben a Vendég szállást foglalt és azt a Szolgáltató írásban visszaigazolta, úgy ezen a szállásáron a Szolgáltató már nem változtathat.

6.3. Az árak közlésekor a Szolgáltató megjelöli az árak adótartalmának (ÁFA, IFA) ajánlattételkor érvényes, törvény által szabályozott mértékét. A Szolgáltató ÁFA alanyi mentes, vagyis az árak nem tartalmaznak ÁFÁ-t. Az árak nem tartalmazzák az idegenforgalmi adót (IFA), amit a helyszínen kell megfizetni.

6.4. A foglalási előleg minden esetben 50.000 HUF.

1. **Fizetés módja, garancia**

7.1. A megrendelt szolgáltatások ellenértéke fizethető banki átutalással, Széchenyi Pihenőkártyával (SZÉP-kártya), illetve a helyszínen készpénzzel. Az előleg fizethető átutalással, vagy Széchenyi Pihenőkártyával (SZÉP-kártya).

7.2. SZÉP-kártya fizetés esetén vegye fel velünk a kapcsolatot a fizetés menetének és a SZÉP kártya szolgáltatóval való szerződés állapotának ellenőrzése miatt.

7.3. Átutalás esetén a megrendelt szolgáltatások ellenértékét a Vendég köteles a Szolgáltató bankszámlájára átutalni a Szolgáltató által meghatározott napon, de legkésőbb a szerződés lejártáig oly módon, hogy azt a vendégház bankszámláján még aznap jóváírják vagy az átutalást a Vendég a számlavezető pénzintézete által kiadott, az átutalás megtörténtét igazoló visszavonhatatlan nyilatkozattal igazolni tudja.

1. **A szerződés teljesítésének elutasítása, a szolgáltatási kötelezettség megszűnése**

8.1. A Szolgáltató jogosult a szállásszolgáltatásra szóló Szerződést azonnali hatállyal
felmondani, így a szolgáltatások nyújtását megtagadni, ha:

– a Vendég nem rendeltetésszerűen használja a rendelkezésre bocsátott szobát, illetve a
létesítményt;

– a Vendég a szobáját a bejelentkezéskor a távozás napjaként feltüntetett napon 11.30 óráig nem üríti ki és a tartózkodás meghosszabbításához a Szolgáltató előzetesen nem járult hozzá;

– a Vendég a vendégház biztonságával, rendjével, annak alkalmazottaival kifogásolhatóan, durván viselkedik, alkohol, vagy drogok befolyása alatt áll, fenyegető, sértő, vagy más elfogadhatatlan viselkedést tanúsít;

– a Vendég fertőző betegségben szenved;

– a Vendég nem teljesíti a Szerződésben meghatározott előlegfizetési kötelezettségét a meghatározott időpontig;

8.2. Amennyiben a felek közötti Szerződés „vis major” okokból nem teljesül, a szerződés megszűnik

1. **A Vendég jogai**

9.1. A szállás szolgáltatási szerződés megkötésével a Vendég jogosultságot szerez a bérelt helyiségek szokásos használatára, valamint az elszállásolási üzem Vendégek használatára bocsátott létesítményeinek szokásos használatára. A stég, a csónak(ok) és a tómeder használata minden esetben a Vendég saját felelősségére történik!

9.2. A Vendég a Szolgáltató által nyújtott szolgáltatások teljesítésével kapcsolatban panasszal élhet a szálláshelyen való tartózkodás időtartama alatt. A Szolgáltató ezen időszakban hozzá írásban igazoltan eljuttatott (vagy általa jegyzőkönyvbe felvett) panasz kezelésére vállal kötelezettséget.

1. **A Vendég kötelességei**

10.1. A megállapodás szerinti díj megfizetése: Megrendelést követő 72 órán belül az előleg, a visszalévő teljes összeg pedig a Szolgáltató által küldött visszaigazolásban rögzített határidőig, vagy a szállás-szolgáltatási szerződés befejeződésekor esedékes.

10.2. A Vendégek által szálláshelyre behozott olyan elektromos készülékek üzembe helyezése előtt, amelyek nem tartoznak a megszokott utazási szükségletek közé, ki kell kérni a Szolgáltató hozzájárulását.

10.3. A szállóvendégek gépjárművei térítésmentesen parkolhatnak a fedetlen és nem őrzött
beállóhelyen. Vagyonvédelmi szempontok miatt az utcai kapukat a Vendég köteles kulcsra zárva tartani.

10.4. A szemetet a szálláshely területén, illetve a szobákban elhelyezett szemétgyűjtő edényekbe szelektíven kell kidobni. A növényi hulladék az udvar végén található konténerben gyűjthető. A távozás napján az összegyűlt kommunális hulladékot a kapuknál lévő kukákba kérjük üríteni. A kukák ürítése minden hét keddi napján történik, hajnalban, ezért a kukákat kerítésen kívülre kell helyezni hétfő este legkésőbb, hogy azt kiürítsék másnap.

10.5. A szálláshely területén lévő eszközöket, berendezéseket, a stéget, a fürdőzési területet, a csónakot, a Vendég kizárólag saját felelősségére használhatja, a biztonság kötelező érvényű betartása mellett.

10.6. A Vendég köteles a csónakot minden használat után – “viharállóan” – a stéghez erősteni, az evezőket a stégről visszavinni a kertbe.

10.7. 14 éven aluli gyermekek felügyelet nélkül nem tartózkodhatnak a stég és a víz közvetlen közelében.

10.8. A nemdohányzók védelméről szóló 1999. évi XLII. törvény végrehajtása értelmében a vendégház nemdohányzó létesítmény. Ennek értelmében a szálláshely zárt helyiségeiben, közösségi területein, valamint a szálláshelyhez tartozó nyílt területen is – az arra kijelölt hely kivételével – tilos a dohányzás. A dohányzásra kijelölt hely: udvari terasz (földszint).

10.9. Tűz esetén a Szolgáltatót/Gondnokot kérjük haladéktalanul értesíteni. A Vendégek kötelesek tűz vagy egyéb riasztás esetén a szobákat, illetve a szálláshely közös rendeltetésű tereit a lehető leghamarabb elhagyni.

10.10. A tűzgyújtási tilalmak és elővigyázatosságok betartása – a nádas közelsége miatt – kötelező.

10.11. A szobákat és a szálláshely közös használatú eszközeit, berendezési tárgyait közösen használó Vendégek a rendeltetésellenes használat során bekövetkezett károkozásért (beleértve a csónak és az evezők elvesztését) egyetemlegesen felelnek. Az esetleges károkat a Vendég a távozáskor jelezni és megtéríteni köteles.

10.12. A Vendég gondoskodik arról, hogy a felelőssége alá tartozó 14 év alatti gyermek csak felnőtt felügyelete mellett tartózkodjon a Szolgáltató szálláshelyén és a komplexum teljes területén.

10.13. A Vendégnek az őt ért esetleges kárt azonnal jelentenie kell a Szolgáltatónak írásban, és minden szükséges adatot a vendégház rendelkezésére kell bocsátania, amely a káreset körülményeinek tisztázásához, esetleg a rendőrségi jegyzőkönyv felvételéhez/rendőrségi eljáráshoz szükséges.

10.14. A Vendég köteles a szálláshely épületét és annak közvetlen környezetét rendeltetésszerűen és a többi vendég, illetve látogató szükségtelen zavarása nélkül használni. A szálláshelyen a szomszédos üdülőkben tartózkodók nyugalma érdekében 22.00 órát követő időszakban hangoskodni tilos, beleértve a hangos zenehallgatást, kiabálást, valamint a közösségi tereken történő hangos zenélést~~.~~

10.15. Elutazáskor a Vendég köteles a kulcsokat a Szolgáltatónak/Gondnoknak leadni. Ennek elmulasztása, illetve a kulcs elvesztése vagy megsemmisülése esetén a Szolgáltató jogosult az adott kulcs után kártérítési díjat felszámítani, melyet a Vendég távozáskor köteles megfizetni. A kulcsot a Vendég az elutazásának napján 11 óráig használhatja fel az épületbe való bejutásra.

1. **Állatok behozatala**

11.1. Maximum 2 háziállatot fogad a Szálláshely kisállat felár ellenében, mely 2000 HUF/kisállat/éj.

11.2. A berendezésben, kerti eszközökben, növényekben, a kisállat által okozott károkat a Vendég legkésőbb az elutazása napján köteles rendezni.

11.3. Kisállat behozatalakor, kérjük a tisztaság fokozott odafigyeléssel történő betartására. A hálószobákba állatot bevinni tilos!

1. **A Szolgáltató jogai**

12.1. A Szolgáltató/Gondnok jogosult a ki- és belépő Vendégek ellenőrzésére, személyazonosságuk megállapítására, a rendeltetésszerű használat ellenőrzésére, indokolt esetben a járművek kilépéskori átvizsgálására.

12.2. Szolgáltató/Gondnok bármikor jogosult az ingatlanban tartózkodó létszám ellenőrzésére, abból a szempontból, hogy az megfelel-e szerződés szerinti létszámnak.

12.3. Szolgáltató tisztelettel kéri a Vendégeket, hogy az udvari, ültetett virágok locsolását – amennyiben idejük és kedvük engedi – viseljék szívükön. Szépítsük együtt környezetünket!

1. **A Szolgáltató kötelezettségei**

13.1. A szerződés alapján megrendelt szállás az érvényes előírások,
szolgáltatási standardok szerinti teljesítése.

13.2. A Vendég írásos panaszának kivizsgálása és a probléma kezeléséhez szükséges lépések
megtétele, azok írásban történő rögzítése.

1. **Az adatkezelés biztonsága**

14.1. A kötelező önkormányzati és az NTAK adatszolgáltatás céljából, a Szolgáltató jogosult az Vendégek személyiségi jogot nem sértő adatait a szolgáltatás igénybevétele előtt bekérni, s ezeket a Vendéget kötelesek a Szolgáltatónak megadni a bekéréstől számított 5 napon belül. A megadott személyes adatok valódiságáért a Vendég felel.

14.2. A Szolgáltató az adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

14.3. A Szolgáltató harmadik fél részére személyes adatokat nem ad ki, csak az érintett
előzetes és kifejezett hozzájárulása alapján.

14.4. A Vendég tudomásul veszi, hogy a Szolgáltató törvényi felhatalmazás alapján köteles
a megkereső hatóság részére személyes adatot kiadni, amennyiben annak törvényi feltételei fennállnak. A törvényen, hatósági vagy bírósági határozaton alapuló adatszolgáltatással szemben a Vendég nem emelhet kifogást.

1. **Szolgáltató kártérítési felelőssége**

15.2. A Szolgáltató felelőssége nem terjed ki azokra a káreseményekre, amelyek a Szolgáltató alkalmazottainak és Vendégeinek körén kívül eső elháríthatatlan ok miatt következtek be, vagy azokat a Vendég maga okozta.

15.4. Értéktárgyakért, értékpapírokért és készpénzért a Szolgáltató felelősséget nem vállal.

15.5. Nem felel továbbá a Szolgáltató a nem rendeltetésszerű használatból eredő károkért.

15.6. A vendégház stégkijárójának, stégasztalainak használata a Vendég saját felelősségére történik, a víz közeli területeken fokozott a csúszásveszély, ebből eredő balesetekért a Szolgáltató felelősséget nem vállal.

1. **Titoktartás**

16.1. A Szolgáltató a Szerződésben foglalt kötelezettsége teljesítése során köteles a személyes adatok védelméről és a közérdekű adatok nyilvánosságáról szóló törvény szabályainak megfelelően eljárni.

1. **Vis major**

17.1. Azon okok, vagy körülmények (például; háború, tűz, árvíz, időjárásbeli viszontagság, áramhiány, sztrájk bekövetkezése), amelyek felett a Felek nem bírnak ellenőrzéssel (vis major), mindkét Felet felmentik a Szerződésből eredő kötelességeik teljesítése alól, amíg ezen ok vagy körülmény fennáll.

1. **A teljesítés helye és a felek jogviszonyában alkalmazandó jog, eljáró bíróság**

18.1. A teljesítés helye az a hely, ahol a vendégház található.

18.2. Valamennyi, az elszállásolási szerződésből eredő vitával kapcsolatban, a Szolgáltató vonatkozásában, érdemben és helyileg illetékes bíróság kerül kijelölésre.

18.3. A Szolgáltató és a Vendég közötti jogviszonyra a magyar jogszabályok rendelkezései az irányadóak.

1. **A honlapunk látogatóinak adatai**

19.1. A Szolgáltató az általa üzemeltetett weboldal látogatásakor sem a felhasználó IP címét, sem más személyes adatot nem rögzít. A weblap látogatása során szabadon és név nélkül biztosított a keresés. A Szolgáltató a név nélküli internetes látogatást kizárólag statisztikai célokra használja fel, internetes megjelenése optimalizálására, a rendszer biztonságának növelésére, a rögzített adatok nem tartalmaznak semminemű személyes adatot.

19.2. A Szolgáltató a Felhasználókra vonatkozó valamennyi adatot és tényt bizalmasan kezel, azokat kizárólag saját kutatás, statisztika készítéséhez használja fel.

19.3. A Szolgáltató nem vállalja a felelősséget a már törölt, de az internetes keresőprogramok közreműködésével mégis archiválásra került, korábbi oldalaiért. Ezek eltávolításáról a keresőoldal működtetőjének kell gondoskodni.

1. **Adatvédelmi nyilatkozat**

20.1. A Szolgáltató tevékenysége során kiemelten fontosnak tartja a személyes adatok védelmét. A rendelkezésére bocsátott személyes adatokat minden esetben a hatályos jogszabályoknak eleget téve kezeli, gondoskodik azok biztonságáról, megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a vonatkozó jogszabályok betartásához szükségesek.

20.2. A Szolgáltató tevékenysége során a felhasználók adatait a Szolgáltató az Adatvédelmi törvény
értelmében kizárólag szerződéskötési, számlázási, valamint saját reklámcéljaira használja fel.

A szálláshely-szolgáltatási szerződés megkötése esetén Ön elfogadja, hogy elolvasta és megértette a fenti feltételeket és szabályokat, és egyetért az azokban foglaltakkal. Az ÁSZF a későbbiek során módosulhat, mely módosítást a Szolgáltató a vendégház honlapján tüntet fel, illetve az érvényes és hatályos ÁSZF-et a vendégházban is elhelyezi.

Hatályos: Ábrahámhegy, 2021. január 1-től Szolgáltató